Anjing gembala gagak Romania

Anjing gembala gagak Romania ialah satu baka anjing penjaga haiwan ternakan yang berasal dari Wilayah Argeș, Wilayah Brașov, Wilayah Dâmbovița, dan Wilayah Prahova di rantau selatan dan sub-Karpatos di Romania. Ia telah dikenali sejak bergenerasi sebagai "corb" kerana lapis bulu hitamnya. Anjing ini diiktiraf secara rasmi oleh Persatuan Kinologi Romania pada 14 November 2008 dan oleh FCI pada 17 September 2024.

Sejarah
Anjing gembala gagak Romania ialah baka semula jadi yang berasal dari kawasan Karpatos Selatan dan Sub-Karpatos (rantau lama Muntenia di Wallachia, di dalam Wilayah Dâmbovița, Argeș, dan Prahova, dan sekitar Brașov). Anjing ini digunakan sebagai anjing pengawas untuk harta benda dan kawanan lembu.

Ia juga dikenali sebagai corb. Perkataan "corb" memaksudkan "gagak" atau "raven" dan nama itu menunjukkan warna bulu anjing ini, iaitu hitam jernih.

Perangai
Ia merupakan anjing cergas, riang, giat. Ia berani, bangga, cukup seimbang, tenang, dengan naluri pengawal cukup berkembang. Ia berani apabila menghadapi serigala atau beruang. Salakannya sangat kuat, menempuh jarak jauh. Ia tunduk, ramah, dan setia kepada tuan dan keluarganya, tetapi ragu-ragu di sekitar orang asing.

Penampilan
Anjing gembala gagak Romania ialah baka anjing bersaiz besar, kuat, teguh, dan mengagumkan. Kepalanya kuat dan padu dengan muncung berbentuk kon dan cukup terbentuk yang lebih pendek daripada tengkorak terkamber. Ia mempunyai stop sederhana. Matanya kecil berbanding dengan selebih kepala, berbentuk badam dan serong, berwarna ambar, dengan pigmen kuat pada kelopak mata. Telinganya berbentuk V, terletak lebih tinggi daripada paras kepala, berhujung bulat dan terkelepai. Lehernya tebal dan kuat.

Tubuhnya besar dan tegap, berbentuk segi empat tepat, agak panjang, tinggi sedikit, dan mempunyai rangka kuat dengan dada tinggi lebar. Ekornya lebat, dilitupi dengan bulu panjang dan tebal. Ekornya terangkat apabila ia berehat, terkelepai dengan hujung yang sedikit bengkok dan mencapai paras keting; dalam keadaan berjaga-jaga, ekornya ternaik dan dapat mengatasi paras belakang. Kukunya berwarna hitam atau kelabu. Lapis bulunya ganda dengan lapis bulu bawah yang pendek dan lebat dan lapis bulu luar yang rata, lebih keras, dan lebat. Pada kepala dan sisi hadapan tungkai, bulunya pendek, sementara pada tubuh bulunya banyak. bulu pada leher berjumbai dan mirip surai. Warnanya ialah hitam pada sekurang-kurangnya 80% daripada tubuh, kemungkinan tompok-tompok putih bersih yang mungkin muncul pada dada dan tungkai. Jika terlalu terdedah kepada matahari semasa musim panas, bulunya memperoleh warna merah ringan.

Lihat juga
 Senarai baka anjing
 Anjing pengawal

Catatan

Rujukan

Gembala Gagak Romania, Anjing
Gembala Gagak Romania, Anjing
Gembala Gagak Romania, Anjing
Gembala Gagak Romania, Anjing